貽谷

貽谷  ， 亦貽谷 ， 原名吉昌 ， 字藹人或靄人 ， 烏雅氏 ， 滿洲鑲黃旗人 ， 清末政治人物 。 貽谷乃清末重臣榮祿門下 ， 積極謀劃應對義和團運動 、 戊戌變法 、 己亥建儲 。 貽谷亦作媒人 ， 參與慈禧指婚榮祿之女 ， 即溥儀生母 。 光緒二十六年 ， 授兵部左侍郎加一級 、 從一品榮祿大夫 。 同年 ， 八國聯軍入京 ， 追隨慈禧太后 、 光緒帝至西安 。 光緒二十八年 ， 授欽差大臣 ， 特加理藩院尚書銜 ， 督辦蒙旗墾務 。 二十九年 ， 接替孝和睿皇后弟和世泰之曾孫一等承恩侯信恪 ， 任綏遠將軍 ， 兼欽命督辦蒙旗墾務大臣 、 理藩院尚書銜 。 直 、 晉 、 秦 、 隴 、 長城 、 河套 ， 凡數千裏 ， 皆歸貽谷節制 ， 統籌全局 ， 權傾北疆 ， 封疆大吏 。 貽谷積極建立墾務局 、 新式學堂 、 公司 、 軍隊 、 醫院等 。 光緒三十年 ， 累升至正一品光祿大夫 、 建威將軍 。 光緒三十四年 ， 一品大員貽谷受誣革職 ， 案拖延三年不決 。 宣統三年 ， 詔判遣戍川邊 ， 因辛亥革命 ， 北返改易州安置 。 民國初 ， 舊僚懷其功德 ， 上書總統徐世昌平反 ， 北洋政府予以嘉獎 。 民國十五年 ， 遜帝溥儀聞其去世 ， 特頒上諭悼念 ， 入吉林先哲祠 （ 即北京地安門原額勒登保褒忠祠基礎上重建 ） 。